Dagbok for Johan Nilsen Nøis. Spitsbergen 1909-1910
Fra venstre i bildet fangstmannen & ishavsskipper Daniel Nøis, fangstmannen Johan Nilsen Nøis, fangstammen Hilmar Nøis og foran polarforsker Arve Staxrud
Fangtsstasjonen Fredheim på Spitsbergen etablert i 1908 av fangstmannen & ishavsskipper Daniel Nøis
Fangtsmannen Hilmar Nøis på Svalbard i 1912
**Johan Nilsen Nøis** (født 26. mai 1884 på Andøya i Vesterålen, død 14. desember 1958 på Andøya i Vesterålen) var en norsk fangstmann. 

Nøis tilhørte første generasjon av den legendariske fangstfamilien Nøis fra Andøya, som i perioden 1900 til 1965 utførte fangstovervintringer på Spitsbergen. Johan Nilsen Nøis gjennomførte 18 overvintringer på Svalbard, og den første overvintringen fant sted i fangstsesongen 1904-05.

Flere stedsnavn i de polare sonene er oppkalt etter fangstfamilien Nøis fra Andøya i Vesterålen.

Ekspedisjoner (utvalg)
----------------------

I 1913 deltok fangstfamilien Nøis i redningsaksjonen som ble iverksatt for å finne den tyske offiseren Schrøder-Stranz på Nordaustlandet. Kaptein Arve Staxrud ledet dette redningsarbeidet.

Johan Nilsen Nøis deltok i polarforsker Adolf Hoels ekspedisjoner for å kartlegge Svalbard, før Svalbardtraktaten ble inngått 9. februar 1920 i Paris.

I 1928 deltok fangstfamilien Nøis i redningsaksjonen for å finne polfarer Umberto Nobile på Svalbard.

Fangstovervintringene
---------------------

I perioden fra 1900 til 1965 er det registrert om lag 1000 fangstovervintringer på Svalbard. Minst 25 menn og fire kvinner fra fangstfamilien Nøis sto for mer enn 15 % av disse.

### Stedsnavn i de polare sonene knyttet til fangstfamilien Nøis

Norsk Polarinstitutt har forfattet en liste over stadnamn i norske polarområde som knyttes til fangstfamilien Nøis.

* Nois-Tal
* Sassen
* Bruce Hut
* Nøisvannet
* Tangbergøya
* Nøisdalen
* Janssonhaugen
* Danielodden
* Nøisbåen
* Hilmarbekken
* Texas bar
* Fredheim
* Nøisbreen
* Ardennebreen
* Hilmarfjellet
* Coloradofjella
* Nøisdal
* Hundkollen
* Vårfluesjøen
* Daniel Nøisodden
* Nisjakollen
* Kalotten
* Rejmyrefjellet
* Blomsterselbåen
* Storgjelet

### Fangstmann og ishavsskipper Daniel Nøis

Johan Nilsen Nøis var bror til fangstmannen og ishavsskipperen Daniel Nøis. Han regnes som en av pionerene i etablering av fangtsovervintringene på Svalbard i det 19. århundre.[] Daniel Nøis gjennomførte 28 overvinteringer på Spitsbergen. Fangstmannen Martin Nøis var deres felles svoger.

### Fangstmann Hilmar Nøis

Johan Nøis, Daniel Nøis og Martin Nøis tok med nevøen, fangstmannen Hilmar Nøis, til hans første fangstovervintring på Svalbard i 1909–10 sesongen. Hilmar Nøis gjennomførte 38 overvintringer på Svalbard. Fangstmann Hilmar Nøis felte rundt 300 isbjørner og fangtsfamilien Nøis har trolig felt et rekordstort antall isbjørn.

Sammen med professor Werenskiold og dosent Adolf Hoel har Nøis vært med på kartleggingen av Svalbard og var kjent som en fremragende hundekjører. Han benyttet hundene for å traktere[*klargjør*] 24 fangststasjoner spredt utover et område fra Gråhuken til Axeløya.

### Fangstdagbøker fra Spitsbergen

To fangstdagbøker etter Johan Nilsen Nøis fra fangstsesongene 1909–10 og 1910–11 på Spitsbergen er deponert til Statsarkivet i Tromsø.

Referanser
----------

1. ↑  «John Eldar Pedersen om tre generasjoner Nøis på Svalbard. | Andøy Historielag». *www.andoy-historielag.org*. Besøkt 25. februar 2018.
2. ↑  «Andøya Avis 1944.05.23». *Andøya Avis 1944* **(norsk)**. 23. mai 1944. Besøkt 17. februar 2019.
3. ↑  «Staxruds unnsetningsekspedisjon etter Schrøder-Stranz -». *www.polarhistorie.no*. Besøkt 20. januar 2019.
4. ↑  «Andøya Avis 1944.05.23». *Andøya Avis 1944* **(norsk)**. 23. mai 1944. Besøkt 17. februar 2019.
5. ↑
6. ↑  «Fangstfamilien Nøis». *www.nordpol.no*. Besøkt 17. februar 2019.
7. ↑  «Norsk Polarinstitutt». *Norsk Polarinstitutt* **(norsk)**. Arkivert fra originalen 15. juni 2018. Besøkt 17. februar 2019.
8. ↑  «Placenames». *data.npolar.no*. Besøkt 17. februar 2019.
9. ↑  «NRK TV - Se Storjegeren fra Svalbard» **(norsk)**. Besøkt 17. februar 2019.
10. ↑  forfattere, ULIKE. «Hilmar Nøis - fylkesleksikon». *www.nfk.no*. Arkivert fra originalen 26. januar 2019. Besøkt 17. februar 2019.
11. ↑  «Arkivert kopi». Arkivert fra originalen 28. april 2017. Besøkt 16. februar 2019.
12. ↑

Eksterne lenker
---------------

* Nordpol.no

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |